จับตา TASCO งบฯ Q2 กระฉูด! หลังบุ๊กกำไรพิเศษไฟไหม้โรงงานปี 61 กว่า 450 ลบ.
จับตา TASCO งบฯ Q2 กระฉูด! หลังบุ๊กกำไรพิเศษไฟไหม้โรงงานปี 61 กว่า 450 ลบ.
30 พ.ค. 2562

บริษัท ทิปโก้แอสฟัลท์ จำกัด (มหาชน) หรือ TASCO เปิดเผยข้อมูลผ่านระบบสารสนเทศแห่งประเทศไทย ถึงกรณีเกิดเหตุการณ์เพลิงไหม้บริเวณหนึ่งในคลังเก็บน้ำมันดิบของบริษัทย่อยที่โรงกลั่นในประเทศมาเลเซีย (KBC) เมื่อวันที่ 6 กรกฏาคม 2561 โดยระบุว่า บริษัท KBC ได้รับเงินค่าสินไหมทดแทนงวดแรกตามกรมธรรม์ประกันภัยจากบริษัทประกันภัยทุกบริษัท เป็นจำนวน 60 ล้านริงกิต หรือประมาณ 450 บาท เป็นที่เรียบร้อยแล้ว
ทั้งนี้ “ผู้สื่อข่าว” รายงานว่า ประเด็นดังกล่าวคาดว่าจะส่งผลดีต่อผลประกอบการไตรมาส 2 ของ TASCO หลังจากได้มีการบันทึกกำไรพิเศษจากกรณีดังกล่าวเข้ามา
อนึ่งผลการดำเนินงานปี 2561 บริษัทมีกำไรสุทธิ 564.47 ล้านบาท ลดลง 77.75% จากปีก่อนหน้าที่มีกำไร 2.54 พันล้านบาท โดยบริษัทได้มีการบันทึกค่าความเสียหายจากเหตุการณ์ดังกล่าวจำนวน 358 ล้านบาทในปี 2561 ส่งผลให้กำไรสุทธิปรับตัวลดลงอย่างมีนัยสำคัญ